กิเลนผยอง ฟอร์มหลุด เปิดรังเจ๊า ราชนาวี สุดมันส์ 1-1 
กิเลนผยอง เอสซีจี เมืองทอง ยูไนเต็ด เปิดบ้านเจ๊า ตะหานน้ำ ราชนาวี ไป 1-1 เก็บได้เพียง 1 คะแนน มี 53 คะแนน จาก 22 นัด นำหน้า แบงค็อก ยูไนเต็ด 4 แต้ม แต่แข่งมากกว่า 1 นัด ขณะที่ ราชนาวี เสมอนัดนี้มีเพิ่มเป็น 23 คะแนน จาก 22 นัด แต่ยังต้องลุ้นหนีตกชั้นต่อไป,การแข่งขันฟุตบอลโตโยต้า ไทยลีก นัดที่ 22 ของฤดูกาล ประจำวันที่ 16 ก.ค.59 คู่ที่น่าสนใจ เป็นเกมระหว่าง กิเลนผยอง เอสซีจี เมืองทอง ยูไนเต็ด จ่าฝูงของตารางที่มี 52 คะแนน จาก 21 นัด เปิดสนามเอสซีจี สเตเดียม ต้อนรับการมาเยือนของ ตะหานน้ำ ราชนาวี ทีมอันดับ 14 ของตาราง มี 22 คะแนนจาก 21 นัด,ทางฝั่ง โค้ชแบน ธชตวัน ศรีปาน จัดผู้เล่นชุดที่ดีที่สุดลงสนามนำโดย เจ้ามุ้ย ธีรศิลป์ แดงดา, เมสซีเจ ชนาธิป สรงกระสินธ์, เคลตัน ซิลวา ลงกะซวกตาข่ายคู่แข่ง ขณะที่ ทีมเยือนของ เตโก สเตฟาโน คูกูรา ส่ง อังเดร หลุยส์, อารอน ดา ซิลวา, เดนนิส บูเชนิง รอหาจังหวะสวนกลับ,เริ่มเกมได้เพียง 9 นาที เจ้าถิ่นมีลุ้นประตูครั้งแรกจากจังหวะที่ ชนาธิป สรงกระสินธ์ ปาดจากฝั่งซ้ายเข้าในให้ ธีรศิลป์ แดงดา วิ่งมายิงแต่บอลข้ามคานออกหลังไป,คล้อยหลังอีก 8 นาที เคลตัน ซิลวา ไหลทะลุช่องไปให้ พีระพัฒน์ โน๊ตชัยยา หลุดเข้ามายิงในกรอบเขตโทษฝั่งซ้าย แต่บอลไปติดเซฟ ณรงค์ วงศ์ทองคำ นายทวารทีมเยือนเซฟเอาไว้ได้,นาทีที่ 23 สุทธิพงศ์ เหลาพร เปิดฟรีคิกจากทางฝั่งขวาบอลมาเข้าหัว อังเดร หลุยส์ ได้โขกบอลในกรอบเขตโทษแต่โดนไม่ดีบอลหลุดกรอบออกไป,คล้อยหลังอีก 2 นาที เจ้าถิ่นได้ฟรีคิกระยะหลังผลบริเวณกรอบเขตโทษเยื้องขวา ธีราทร บุญมาทัน ปั่นด้วยซ้ายบอลไปที่เสาสองบอลกำลังจะฮุกจมก้นตาข่ายอยู่แล้ว แต่ดีที่ เจ้าโย่ง ณรงค์ วงศ์ทองคำ นายทวารทีมเยือนบินปัดออกไปได้หวุดหวิด,นาทีที่ 32 สิทธิพงศ์ เหลาพร ได้ลองกดเต็มข้อบอลพุ่งตรงตัว กวินทร์ ธรรมสัจจานันท์ นายด่านเจ้าถิ่น รับเข้าซองไว้ได้แบบไม่มีปัญหา,2 นาทีต่อมา คลีตัน ซิลวา ได้หลุดมาในกรอบเขตโทษก่อนตัดสินใจยิงด้วยซ้ายข้างไม่ถนัด บอลไปติดเซฟ ณรงค์ วงศ์ทองคำ กระดอนมาเข้าทางปืน ชนาธิป สรงกระสินธ์ ซ้ำดาบสองบอลหลุดออกเสาไกลแบบได้ลุ้น,นาทีที่ 39 เจ้าถิ่น มาได้ฟรีคิกระยะอันตรายอีกครั้ง คราวนี้เป็น ธีรศิลป์ แดงดา ได้ลองยิงดูบ้าง แต่บอลเหินข้ามคานออกแบบได้เสียว,ก่อนหมดครึ่งแรก 4 นาที พีรพัฒน์ โน๊ตชัยยา ตักเข้าในกรอบเขตโทษให้ ธีรศิลป์ แดงดา ได้โขกแต่โดนไม่ดีบอลโด่งข้ามคานออกไปอีกครั้ง,หลังจากนั้นไม่มีทีมใดเบิกสกอร์แรกเพิ่มได้ จบครึ่งแรก เจ้าถิ่น เอสซีจี เมืองทอง ยูไนเต็ด ยังเสมออยู่กับ ทีมเยือน ราชนาวี,เข้าสู่ครึ่งหลังได้ไม่ถึง 7 นาทีดี มิเชล เอนดรี ได้โขกแต่บอลเบา เข้ามือของ ณรงค์ วงศ์ทองคำ นายทวารทีมเยือน,จังหวะต่อมา เจ้าถิ่นได้โอกาสจบสกอร์อีกครั้ง นาโออากิ อาโอยามะ ได้ลอยตัวโขกแต่โดนไม่ดีบอลหลุดเสาออกไปอย่างน่าเสียดาย,นาทีที่ 56 ทีมเยือนทำช็อคแฟนบอลเจ้าถิ่น เมื่อมาได้ประตูขึ้นนำ 1-0 จากจังหวะที่ อารอน ดา ซิลวา ปาดด้วยขวา บอลหลุดไปถึง อังเดร หลุยส์ ยิงสวนตัว กวินทร์ ธรรมสัจจานันท์ นายด่านเจ้าถิ่นเข้าประตูไป,นาทีที่ 63 เจ้าถิ่นมาได้ประตูตีเสมอเป็น 1-1 จากจังหวะที่ ชนาธิป สรงกระสินธ์ แทงออกซ้ายไปให้ คลีตัน ซิลวา เบียดเอาชนะแนวรับทีมเยือนก่อนจิ้มด้วยหัวเกือกไปให้ มิเชล เอนดรี จับหนึ่งจังหวะก่อนหมุนตัวยิงบอลผ่าน ณรงค์ วงศ์ทองคำ เข้าประตูไป,นาทีที่ 66 ทีมเยือนมาได้ฟรีคิก แองเจลโล มาชูกา รับหน้าที่ปั่น บอลจะเสียบสามเหลี่ยมเสาไกลเข้าไปอยู่แล้วแต่ดีที่ กวินทร์ ธรรมสัจจานันท์ นายด่านเจ้าถิ่น ลอยตัวปัดออกไปแบบเส้นยาแดงผ่าแปด,นาทีที่ 78 ทีมเยือนบุกหวังที่จะได้ประตูขึ้นนำ คลีตัน ซิลวา หัวหอกเจ้าถิ่นได้โขกบอล แต่บอลหลุดออกหลังไปแบบไม่ได้ลุ้น,ก่อนหมดเวลา 5 นาที สารัช อยู่เย็น ห้องเครื่องตัวเก่งของเจ้าถิ่น สบโอกาสยิงหน้ากรอบเขตโทษ แต่ยังไม่สามารถเปลี่ยนโอกาสนั้นเป็นสกอร์ขึ้นนำได้,ช่วงเวลาที่เหลือไม่มีทีมใดทำประตูเพิ่มได้ จบเกม กิเลนผยอง เอสซีจี เมืองทอง ยูไนเต็ด ทำได้แค่เสมอกับ ตะหานน้ำ ราชนาวี ไปอย่างเข้มข้น 1-1 เก็บได้เพียง 1 คะแนน โดยมีเพิ่มเป็น 53 คะแนนจาก 22 นัด นำหน้า แข้งเทพ แบงค็อก ยูไนเต็ด ทีมรองจ่าฝูง 4 คะแนน แต่ลงแข่งมากกว่า 1 นัด ขณะที่ ตะหานน้ำ เก็บหนึ่งแต้มสำคัญโดยมี 23 คะแนนจาก 22 นัด ยังต้องเดินหน้าเก็บแต้มเพื่อลุ้นอยู่รอดต่อไป,รายชื่อ 11 ตัวจริงของทั้งสองทีม,เอสซีจี เมืองทอง ยูไนเต็ด, : กวินทร์ ธรรมสัจจานันท์ (GK) - พีระพัฒน์ โน๊ตชัยยา, ธีราทร บุญมาทัน, นาโออากิ อาโอยามะ, สารัช อยู่เย็น, ธีรศิลป์ แดงดา (C), ธนบูรณ์ เกษารัตน์, ชนาธิป สรงกระสินธ์, เคลตัน ซิลวา, อดิศร พรมรักษ์, สุพรรณ ทองสงค์,ราชนาวี, : ณรงค์ วงศ์ทองคำ (GK) - อาลีฟ เปาะจิ, แองเจลโล มาชูกา, อังเดร หลุยส์, เดนนิส บูเชนิง, เสกสันต์ ชาวทองหลาง (C), อารอน ดา ซิลวา, สุทธิพงศ์ เหลาพร, สิทธิศักดิ์ ตาระพันธุ์, วิคเตอร์ อิกโบเนโฟ, ศักด์สุริยา กุลโพนเมือง,ผลการแข่งขันคู่อื่น,บีอีซี เทโรศาสน 1-4 บางกอกกล๊าส เอฟซี,นครราชสีมา มาสด้า เอฟซี 1-0 ราชบุรี มิตรผล เอฟซี,อาร์มี่ ยูไนเต็ด 1-1 ศรีสะเกษ เอฟซี,ซุปเปอร์พาวเวอร์ สมุทรปราการ 1-0 ชลบุรี เอฟซี
กิเลนผยอง เอสซีจี เมืองทอง ยูไนเต็ด เปิดบ้านเจ๊า ตะหานน้ำ ราชนาวี ไป 1-1 เก็บได้เพียง 1 คะแนนมี 53 คะแนนจาก 23 นัด นำ แบงค็อก 4 แต้ม  ขณะที่ ราชนาวี เสมอนัดนี้มีเพิ่มเป็น 23 คะแนน จาก 22 นัด แต่ยังลุ้นหนีตกชั้นต่อไป
กิเลนผยอง,ผลบอล,เอสซีจี เมืองทอง ยูไนเต็ด,เอสซีจี สเตเดียม,ตะหานน้ำ,ราชนาวี,โตโยต้า ไทยลีก,นัดที่ 22,โค้ชแบน,ธชตวัน ศรีปาน,เจ้ามุ้ย,ธีรศิลป์ แดงดา,เมสซีเจ,ชนาธิป สรงกระสินธ์,เคลตัน ซิลวา,เตโก,สเตฟาโน คูกูรา,อังเดร หลุยส์,อารอน ดา ซิลวา,เดนนิส บูเชนิง,ข่าว,ข่าวกีฬา,ไทยรัฐออนไลน์